টেলিভিশনে প্রযোজকদের কাজের অন্যতম গুরুত্বপূর্ণ স্থান হচ্ছে সংবাদ নিয়ন্ত্রণ কক্ষ বা PCR (Presentation/Production Control Room)। মূলত স্টুডিওতে ক্যামেরার মাধ্যমে উপস্থাপক এবং অন্যান্য যন্ত্রপাতির মাধ্যমে সংবাদে ভিডিও প্রতিবেদন সংযোজনে নির্দেশনা, সংবাদে প্রতিবেদন সমূহের ক্রম ঠিক রাখা এবং নিয়ন্ত্রণ কক্ষে কর্মরত অন্যান্য কর্মীদের তাৎক্ষনিক নির্দেশনা প্রদান এসবই হচ্ছে সংবাদ প্রযোজকের কাজ। আর এই কাজগুলো করার পূর্বেই প্রযোজক বার্তাকক্ষে থেকে পুরো সংবাদ বুলেটিনের প্রতিবেদন ও অন্যান্য অলংকারিক বিষয়গুলী গুছিয়ে নেন, সম্ভাব্য সবক্ষেত্রে স্ক্রিপ্ট দেখে কোন ভুল মনে হলে সংশোধন করার জন্য বার্তা সম্পাদক বা সংশ্লিষ্টদের সাথে কথা বলেন বা কাজটি করিয়ে নেন।